চীনাভীতি
চীনাভীতি, চীনভীতি, চীনাবিদ্বেষ, চীনবিদ্বেষ বা চীনবিরোধী মনোভাব বলতে চীন, চীনা জাতির লোক, চীনা বংশোদ্ভূত প্রবাসী বা চীনা সংস্কৃতির বিরুদ্ধে ঘৃণা-বিদ্বেষমূলক মনোভাবকে বোঝায়। ইংরেজিতে একে "সাইনোফোবিয়া" (Sinophobia) বলা হয়। প্রায়শই চীনের বাইরে অবস্থিত প্রবাসী সংখ্যালঘু চীনা সম্প্রদায়ের লোকেরা এই মনোভাবের শিকার হন। অভিবাসন, চীনের প্রতিবেশী রাষ্ট্রসমূহের জাতীয় পরিচয় নির্মাণ, সম্পদের বৈষম্য, সংখ্যাগুরু-সংখ্যালঘু সম্পর্ক, সাম্রাজ্যবাদের রেশ ও বর্ণবাদ, ইত্যাদি কারণে চীনাভীতি হতে পারে। চীনাভীতির বিপরীত ধারণা হল চীনাপ্রীতি।